На Шанчевима на Иванковцу, који су подигнути 1805. године задржана је прва навалa регуларне султанове војске. Бој на Иванковцу је вођен под општом командом Карађорђа и непосредним руководством војвода Миленка Стојковића и Петра Добрњца. Турске јединице је предводио Хафиз–паша, који је од последица рањавања умро у Нишу. Турци су претрпели знатне губитке у људству, а заплењено им је оружје, муниција и други ратни материјал. Одбачени су са јужне границе Београдског пашалука, ка њиховој полазној тачки, Нишу.